અમદાવાદ: છેલ્લા એક અઠવાડિયાથી શહેરમાં હત્યાનો સિલસિલો અટકવાનું નામ નથી લઇ રહ્યો ત્યારે વધુ એક હત્યાની ઘટના રામોલ વિસ્તારમાં ઘટી છે. ગઇ કાલે મોડી રાતે રામોલ કેનાલ પાસે અક્ષય પરીખ નામના ૨૩ વર્ષિય યુવાનની તેના જ સાળા ભાવેશ સોલંકીએ દસ કરતાં વધુ ચપ્પાના ઘા ઝીંકીને હત્યા કરી છે. સાત મહિના પહેલાં અક્ષયે અમરાઇવાડીમાં રહેતી દિવ્યા નામની યુવતી સાથે પ્રેમ લગ્ન કર્યાં હતાં, જેનાથી ભાવેશ નારાજ હતો.